[{"text_idx": "#000002", "text": "Rico Giacometto c\u0302iam pli ofte kontribuas voc\u0302e al niaj elsendoj, des pli ni g\u0302ojas prezenti hodiau\u0306 apartan interparolon kun li, faritan lige kun la au\u0306tuna sesio de Interlingvistikaj Studoj kaj la kultura evento ARKONES en Poznano.\nEn la kulturkroniko ni informas pri Jan Matejko kiel plia patrono de 2023 en Pollando; pri arkivaj\u0302oj de polaj nekropoloj disponigitaj de Polona; pri unu el la plej famaj en Pollando Kristnaskaj Kripetoj en Kalwaria Zebrzydowska, kiun oni komencis munti jam en novembro.\nLa E-komunumaj informoj traktas la cititan \u2013 en la eu\u0306ropparlamenta raporto pri multingveco \u2013 Esperanton \u2013 la logika, vivanta lingvo. Ni informas pri la s\u0302tata kultursektora disingo: bronza medalo Gloria Artis por la dojena pola E-aktivulo Roman Dobrzyn\u0301ski.\nLa programinformon akompanas interreta foto pri la solenaj\u0302o dum kiu Roman Dobrzyn\u0301ski transprenis lastsabate la bronzan s\u0302tatan kultursektoran medalon \u201eGloria Artis\u201d.\nEn unuopaj rubrikoj de nia pag\u0302o eblas konsulti la paralele legeblajn kaj au\u0306deblajn tekstojn el niaj elsendoj, kio estas tradicio de nia Redakcio ekde 2003. La elsendo estas au\u0306debla en jutubo c\u0302e la adreso: I.a. pere de jutubo, konforme al individua bezono, eblas rapidigi au\u0306 malrapidigi la parolritmon de la sondokumentoj, transsalti al iu serc\u0302ata fragmento de la elsendo."}, {"text_idx": "#000003", "text": "Elkoran gratulon al senc\u0302ese verkema Roman Dobrzyn\u0301ski ! Agrable, ke Pola Retradio per la voc\u0302o de Barbara Pietrzak raportas el Bjalistoko pri la okazinta grava evento dum la 23-aj Zamenhof-Tagoj \u2013 la distingo al R. Dobrzyn\u0301ski. La voc\u0302aj kontribuoj en Pola Retradio de Maurizio Giacometto estas por mi interesaj kaj au\u0306skultindaj kaj pro la enhavo kaj elparolmaniero."}]